Jānis Buivids

Jānis Buivids ( — )"Latvijas Kareivis" Vēstures spogulī (08.09.37.) bija Krievijas Impērijas armijas ģenerālmajors (1917), Latvijas Bruņoto spēku ģenerālis (1923). Militārais publicists un vairāku grāmatu autors.

 Dzīvesgājums 
Dzimis  Kauņas guberņā "Alkiščos" (lietuviešu: Alkiškiai), tagadējā Akmenes rajona pašvaldībā, latviešu saimnieka Friča (Pidriķa) Buivida ģimenē. Pēc mācībām, 1885. gadā iestājās Krievijas Impērijas armijā 114. kājnieku pulkā Jelgavā. Pabeidza Viļņas karaskolu (1889) un Nikolaja Ģenerālštāba akadēmiju (1899). Dienēja kā virsnieks Kauņas cietoksnī, vēlāk kā mācības spēks Kijivas karaskolā.

Piedalījās Pirmajā pasaules karā, komandēja 17. Arhangeļskas kājnieku pulku, pēc tam 15. Sibīrijas brigādi, vēlāk divīziju. 1917. gadā ieguva ģenerāļmajora pakāpi. Arestēts un atcelts no dienesta pēc Oktobra apvērsuma, pēc atbrīvošanas dzīvoja Kijivā. Latvijas valsts pasludināšanas laikā dienēja hetmaņa Skoropadska Ukrainas Valsts bruņotajos spēkos, iecelts par 1. Sevišķā pulka komandieri. Pēc hetmaņa krišanas, 1919. gadā pārcēlās uz Novorosijsku, karoja Krievijas pilsoņu karā, bija 1. rezerves brigādes komandieris Deņikina karaspēkā."Latvijas Kareivis" Pēc pārmaiņām armijas vadībā (24.04.1928.) Pēc tam militārās topogrāfijas pasniedzējs, vēlāk virsnieku kursu priekšnieka palīgs Konstantīna karaskolā Krimā. Pēc Vrangeļa armijas krišanas 1920. gada beigās, Buivids dzīvoja kā bēglis Turcijā. 

Latvijā atgriezies 1922. gadā aprīlī. 1923. gadā uz brīva līguma pamata iestājies Kara ministrijas dienestā ar ģenerāļa pakāpi kā pasniedzējs Vecāko virsnieku kursos. Kopš 1924. gada virsnieks Latvijas armijas Galvenajā štābā, iecelts par pirmo Armijas komandiera štāba priekšnieku (1924—1925). No 1926. gada Virsnieku akadēmisko kursu priekšnieks. Aktīvs akadēmiskajā darbā, Buivids bija autors vairākām grāmatām par militāro tēmu."Latvijas Kareivis" Atv. ģenerālis Jānis Buivids (04.04.1937.) 1928. gadā demobilizēts sakarā ar vecuma cenzu.

Miris  Mellužos. Apbedīts Rīgā Meža kapos."Latvijas Kareivis" Ģenerālis Buivids pēdējā gaitā (07.04.1937.)

 Apbalvojumi 
 Sv. Annas ordenis, II, III šķira,
 Jura ierocis,
 Sv. Jura ordenis, IV sķira,
 Sv. Staņislava ordenis, II, III šķira,
 Sv, Vladimira ordenis, III šķira (ar šķēpiem), IV šķira

 Darbi 
 Buivids, J., "Kara satiksmju dienests",
 Buivids, J., "Militārā pedagoģika, 2 sēj." (1925-1928),
 Buivids, J., "Armijas aizmugure un apgādes taktika, 2 sēj." (1926),
 Buivids, J., "Kara mākslas vēsture: pastāvīgo armiju laikmets (no XVII gs. otras puses līdz XVIII gs. beigām)" (1928),
 Buivids, J., "45 gadus karavīra tērpā" (1930),
 Buivids, J., Zaļums, A., "Ģenerālis Napoleons Bonaparts: dzīve un darbi" (1930),
 Buivids, J., "Kara mākslas vēsture: XIX g. simteņa laikmets pēc Napoleona I līdz 1866. g." (1931)

 Atsauces 

 Ārējās saites 

Kategorija:Šauļu apriņķī dzimušie
Kategorija:Viļņas karaskolas absolventi
Kategorija:Nikolaja Ģenerālštāba akadēmijas absolventi
Kategorija:Krievijas Impērijas ģenerāļi
Kategorija:Pirmā pasaules kara dalībnieki
Kategorija:Ukrainas Valsts armijas karavīri
Kategorija:Latvijas ģenerāļi
Kategorija:Annas ordeņa kavalieri
Kategorija:Staņislava ordeņa kavalieri
Kategorija:Vladimira ordeņa kavalieri
Kategorija:Jura ordeņa kavalieri
Kategorija:Rīgas Meža kapos apbedītie